Mandag aften sendte TV2/Nord Knæk cancer-stafetten ud på en rejse i Nordjylland. Og lørdag aften blev den afleveret i Herning til sangeren Christoffer.

16-årige Camilla Rævsgaard Svenningsen kørte lørdag hele vejen til Herning fra Aars med en veninde, for at aflevere blomsten til Christoffer, der var i byen for at give koncert. Efter koncerten i Herning tager Christoffer et fly til København, hvor han afleverer cancer-stafetten i TV2's gallashow. Udover at hilse på Christoffer fik pigerne også to billetter til aftenens koncert. Cancer-stafetten er en boks, der er udstyret med GPS. Hver gang stafetten har skiftet hænder, og der er blevet taget et billede har bilproducenten Hyundai doneret 15 kroner til Knæk Cancer. I Nordjylland har cancer-stafetten tjent 11.440 kroner ind til det gode formål. Tak til alle nordjyder, der har ydet et bidrag.